**VALSTYBINĖ LIGONIŲ KASA PRIE SVEIKATOS APSAUGOS MINISTERIJOS**

**PRIEIGOS TAŠKO EESSI AP (ACCESS POINT) PRIEŽIŪROS PASLAUGŲ**

**SPECIALIOSIOS SĄLYGOS**

**Turinys**

|  |  |  |
| --- | --- | --- |
| **Eil. Nr.** | **Skyriaus pavadinimas** | Psl. Nr. |
| 1. | Bendra informacija | 1 |
| 2. | Pirkimo objektas | 1 |
| 3. | Susitikimai su tiekėjais ir pirkimo objekto apžiūra | 2 |
| 4. | Tiekėjų pašalinimo pagrindai ir kvalifikacijos reikalavimai | 2 |
| 5. | Reikalavimai, susiję su nacionaliniu saugumu | 2 |
| 6. | Specialieji reikalavimai pasiūlymų rengimui ir pateikimui | 4 |
| 7. | Pasiūlymo galiojimo užtikrinimas | 5 |
| 8. | Elektroninis aukcionas | 5 |
| 9. | Pasiūlymų vertinimas | 5 |
| 10 | Sutarties sudarymas | 5 |

**Specialiųjų sąlygų priedai:**

|  |  |
| --- | --- |
| **Eil. Nr.** | **Pavadinimas** |
| 1. | 1 priedas „Terminai“ |
| 2. | 2 priedas „Techninė specifikacija“ |
| 3. | 3 priedas „Tiekėjų pašalinimo pagrindai“ |
| 4. | 4 priedas „Tiekėjo kvalifikacijos ir kiti reikalavimai“ |
| 5. | 5 priedas „EBVPD“ (XLM formatas) |
| 6. | 6 priedas „Pasiūlymo forma“ |
| 7. | 7 priedas „Tiekėjo įvykdytų sutarčių sąrašas ir kiti duomenys“ |
| 8. | 8 priedas „Tiekėjo siūlomų specialistų sąrašas“ |
| 9. | 9 priedas „Nacionalinio saugumo reikalavimų atitikties deklaracija“ |
| 10. | 10 priedas „Tiekėjo deklaracija dėl Tarybos Reglamente (ES) 2022/576 nustatytų sąlygų nebuvimo“ |
| 11. | 11 priedas „VPĮ 45 str. 21 d. reikalavimų atitikties deklaracija“ |
| 12. | 12 priedas „Sutarties projektas“ su priedais: |
| 12.1. | Sutarties Specialioji dalis |
| 12.2. | Sutarties Bendroji dalis |
| 12.2.1. | Sutarties Specialiosios dalies 1 priedas „Techninė specifikacija“ |
| 12.2.2. | Sutarties Specialiosios dalies 2 priedas „Asmens duomenų tvarkymo susitarimas“ |

# **BENDRA INFORMACIJA**

* 1. Perkančioji organizacija – Valstybinė ligonių kasa prie Sveikatos apsaugos ministerijos (toliau – VLK arba perkančioji organizacija), juridinio asmens kodas 191351679 adresas Europos a. 1, 03505 Vilnius, darbo laikas: I–IV 8.00 val. iki 17.00 val., V 8.00 val. iki 15.45 val. Perkančioji organizacija nėra pridėtinės vertės mokesčio (toliau – PVM) mokėtoja.
  2. Pirkimas neatliekamas naudojantis centralizuotų pirkimų katalogu, nes CPO kataloge nėra siūlomų Pirkimo objektą atitinkančių paslaugų.
  3. Perkančioji organizacija nerezervuoja teisės dalyvauti pirkime.
  4. Stebėtojai dalyvauti Komisijos posėdžiuose nėra kviečiami.

1.5. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ 4.4.3 p. punktu: Pirkimo objektas yra nematerialaus pobūdžio, nesusijęs su materialaus objekto sukūrimu, nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. Aplinkos apsaugos kriterijai nustatyti Specialiųjų sąlygų priedo „Sutarties projektas“ 12.2 punkte.

* 1. Skelbimas apie pirkimą paskelbtas Centrinėje viešųjų pirkimų informacinėje sistemoje (toliau – CVP IS) adresu (<https://cvpp.eviesiejipirkimai.lt/>). Pirkimo dokumentai, jų paaiškinimai, patikslinimai skelbiami CVP IS (<https://cvpp.eviesiejipirkimai.lt/>).
  2. Išankstinis skelbimas apie pirkimą nebuvo paskelbtas.
  3. Pirkime perkančioji organizacija nenumato skelbti pranešimo dėl savanoriško *ex ante* skaidrumo.
  4. Pirkime neleidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas bus atmesti.
  5. Bendrosios sąlygos, Specialiosios sąlygos su priedais ir Specialiųjų sąlygų 13 priedo „Sutarties projektas“ priedai yra neatskiriama šio Pirkimo dokumentų / sąlygų dalis.
  6. Šį Pirkimą vykdo VLK nuolat veikianti informacinių technologijų viešojo pirkimo komisija (toliau – Komisija).
  7. Perkančiosios organizacijos kontaktiniai asmenys: dėl pirkimo objekto – VLK Informacinių technologijų departamento Informacinių sistemų plėtros skyriaus vyriausias specialistas Andrius Glaska +370 5 236 4102, el. paštas andrius.glaska@vlk.lt; dėl pirkimų procedūrų vykdymo – Teisės skyriaus vyriausioji specialistė Laima Rudžionienė +370 5 236 4172, el. paštas [laima.rudzioniene@vlk.lt](mailto:laima.rudzioniene@vlk.lt).

# **2. PIRKIMO OBJEKTAS**

2.1. Perkančioji organizacija numato įsigyti **Prieigos taško EESSI ap (access point) priežiūros paslaugas** (toliau – **Paslaugos**). Pirkimo objektas, apimtys ir reikalavimai Pirkimo objektui nustatyti Specialiųjų sąlygų 2 priede „Techninė specifikacija“. Paslaugų teikimo trukmė – 12 (dvylikos) mėnesių laikotarpis, su galimybe jį pratęsti du kartus po 12 mėnesių, neviršijant bendro 36 mėnesių pirkimo sutarties laikotarpio, kuris skaičiuojamas nuo Sutarties įsigaliojimo dienos.

2.2. Pirkimo objektas į dalis neskaidomas, kadangi perkamos vienos informacinės sistemos priežiūros paslaugos. Paslaugos negali būti skaidomos, nes bet koks skaidymas į dalis būtų neefektyvus ir sunkiai techniškai įgyvendinamas, bei ekonomiškai nenaudingas, būtų sudėtinga realizuoti garantinių įsipareigojimų vykdymą ir tai keltų riziką netinkamai įvykdyti sutartį.

2.3. Jeigu apibūdinant Pirkimo objektą Techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.4. Jeigu apibūdinant Pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# **3.** **SUSITIKIMAI SU TIEKĖJAIS IR OBJEKTO APŽIŪRA**

3.1.Perkančioji organizacija nerengs susitikimo su tiekėjais dėl Pirkimo sąlygų paaiškinimo.

3.2. Perkančioji organizacija nerengs objekto apžiūros.

# **4. TIEKĖJŲ PAŠALINIMO PAGRINDAI IR KVALIFIKACIJOS REIKALAVIMAI**

4.1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti Specialiųjų sąlygų 3 priede „Tiekėjų pašalinimo pagrindai“. Kartu su pasiūlymu pateikiamas užpildytas Europos bendrasis viešųjų pirkimų dokumentas (EBVPD) (forma pateikiama Specialiųjų sąlygų 5 priede).

4.2. Tiekėjams nustatomi kvalifikacijos reikalavimai ir jų atitiktį patvirtinantys dokumentai nurodyti Specialiųjų sąlygų 4 priede „Tiekėjo kvalifikacijos ir kiti reikalavimai“.

4.3. Tiekėjas, kartu su pasiūlymu (Specialiųjų sąlygų 6 priedu) turi pateikti užpildytus Specialiųjų sąlygų priedus: 7 priedą „Tiekėjo įvykdytų sutarčių sąrašas ir kiti duomenys“, 8 priedą „Tiekėjo siūlomų specialistų sąrašas“ kartu su šiame priede nustatytos formos užpildyta ir pasirašyta kiekvieno siūlomo specialisto (eksperto) Specialisto pažyma.

4.4. Reikalaujama kvalifikacija turi būti įgyta iki pasiūlymų pateikimo termino pabaigos.

4.5. Tiekėjams nustatomi reikalavimai dėl informacijos saugumo valdymo sistemos standartų ir jų atitiktį patvirtinantys dokumentai nurodyti Specialiųjų sąlygų 4 priedo „Tiekėjo kvalifikacijos ir kiti reikalavimai“ 2 lentelėje.

# **5. REIKALAVIMAI, SUSIJĘ SU NACIONALINIU SAUGUMU**

5.1. Pirkimui taikomos Reglamento nuostatos. Kartu su pasiūlymu tiekėjas turi pateikti užpildytą deklaraciją dėl (ne)atitikties Reglamento nuostatoms, kuri pateikta Specialiųjų sąlygų 10 priede „Tiekėjo deklaracija dėl Tarybos Reglamente (ES) 2022/576 nustatytų sąlygų nebuvimo“. Kilus abejonių dėl tiekėjo (ne)atitikties Reglamento nuostatoms, perkančioji organizacija iš galimo laimėtojo prašys pateikti dokumentus, įrodančius deklaracijoje pateiktų duomenų teisingumą:

5.1.1. VĮ Registrų centro Juridinių asmenų dalyvių informacinės sistemos (JADIS) išrašą (juridiniams ir fiziniams asmenims, kurie turi daugiau kaip 50% akcijų / pajų / įnašų / investicinių vienetų / ir pan., nustatyti. Tikrinama visa daugiau kaip 50% nuosavybės grandinė: tiesioginės ir netiesioginės nuosavybės turėjimas juridiniame asmenyje);

5.1.2. fizinių asmenų, kurie turi juridinio asmens daugiau kaip 50% akcijų / pajų / įnašų / investicinių vienetų / ir pan., asmens tapatybę patvirtinančio dokumento (tapatybės kortelės ar paso) kopiją (arba VĮ Registrų centro naudos gavėjų posistemio (JANGIS) išrašą fizinio asmens pilietybei patvirtinti);

5.1.3. įmonių/ įmonių grupės kontroliuojančių asmenų organizacinę struktūrą (kurioje būtų nurodyti visi asmenys, turintys tiesioginę ir netiesioginę daugiau kaip 50% nuosavybę bei šių asmenų registracijos vieta (jei fiziniai asmenys – pilietybė);

5.1.4. atitinkamų valstybės narės ar trečiosios šalies dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, perkančioji organizacija turi teisę paprašyti reikalingos informacijos dėl atitikimo.

5.2. Perkančioji organizacija nustačiusi, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, Pirkimo sąlygų reikalavimus atitinkančiais, subjektais.

5.3. Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl šios nuostatos taikymo, tiekėjo pasiūlymas atmetamas, jei tenkinamos sąlygos, nustatytos Viešųjų pirkimų įstatymo 45 str. 21 dalyje. Perkančioji organizacija dėl atitikties VPĮ 45 straipsnio 21 dalies 1, 2, 3 punktų reikalavimams, prašo tiekėjo kartu su pasiūlymu pateikti užpildytą ir pasirašytą Specialiųjų sąlygų 11 priede nustatytos formą „VPĮ 45 str. 21 d. reikalavimų atitikties deklaracija“.

5.4. Perkančiajai organizacijai kilus abejonių dėl tiekėjo VPĮ 45 str. 21 d. reikalavimų atitikties deklaracijoje nurodytos informacijos teisingumo, ji prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus. Tokių dokumentų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą.

*5.5.* Perkančioji organizacija laiko, kad pirkimo objektas kelia grėsmę nacionaliniam saugumui, jei jis atitinka VPĮ 37 straipsnio 9 dalies 1 ir (ar) 2 punkte numatytas sąlygas. Tiekėjai kartu su pasiūlymu turi pateikti užpildytą ir pasirašytą Viešųjų pirkimų tarnybos nustatytos formos Nacionalinio saugumo reikalavimų atitikties deklaraciją (forma pateikiama Specialiųjų sąlygų 9 priede)[[1]](#footnote-2). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 39 straipsnio 3 dalyje numatytą dokumentą, išskyrus VPĮ 39 str. 5 ir 6 d. nurodytus atvejus. Perkančioji organizacija bet kuriuo pirkimo procedūros metu turi teisę pareikalauti dalyvių pateikti visus ar dalį dokumentų, nurodytų VPĮ 39 straipsnio 3 dalyje. Dokumentai, kuriuose nenurodytas jų galiojimo terminas, turės būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

5.6. Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, jei jis, jo subtiekėjas (-ai) ar ūkio subjektas (-ai), kurių pajėgumais remiamasi, kurie patys ar juos kontroliuojantys asmenys atitinka VPĮ 47 straipsnio 9 dalyje nustatytas sąlygas. Tiekėjas su pasiūlymu turi pateikti užpildytą ir pasirašytą Viešųjų pirkimų tarnybos nustatytos formos Nacionalinio saugumo reikalavimų atitikties deklaraciją (forma pateikiama Specialiųjų sąlygų 9 priede). Perkančioji organizacija iš ekonomiškai naudingiausią pasiūlymą pateikusio tiekėjo reikalaus pateikti vieną (esant poreikiui – kelis) VPĮ 51 straipsnio 12 dalyje numatytą dokumentą, išskyrus VPĮ 51 str. 13 d. nurodytus atvejus. Dokumentai, kuriuose nenurodytas jų galiojimo terminas, turės būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

*Jeigu tiekėjas, jo subtiekėjas, ūkio subjektai, kurių pajėgumais remiamasi, ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams nurodytas reikalavimas nėra taikomas.*

# **6. SPECIALIEJI REIKALAVIMAI PASIŪLYMŲ RENGIMUI IR PATEIKIMUI**

6.1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma:

* + 1. tiekėjo pasirašytas pasiūlymas, parengtas pagal Specialiųjų sąlygų 6 priede pateiktą Pasiūlymo formą.
    2. užpildytas EBVPD (pagal Specialiųjų sąlygų 5 priedą „EBVPD“). Pasirašydamas pasiūlymą, tiekėjas patvirtina ir EBVPD tikrumą. Atskirą EBVPD pildo tiekėjas, kiekvienas tiekėjų grupės narys (jeigu pasiūlymą teikia tiekėjų grupė) ir kiekvienas ūkio subjektas (išskyrus kvazisubtiekėjus), kurių pajėgumais tiekėjas remiasi, kad atitiktų profesinio pajėgumo reikalavimus. Kiekvieno tiekėjų grupės nario ir ūkio subjekto EBVPD turi būti patvirtintas jo vadovo arba kito asmens, turinčio teisę jį pasirašyti (turi būti pridėtas dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti), parašu:
    3. jungtinės veiklos sutarties kopija (jeigu Pirkime dalyvauja ūkio subjektų grupė jungtinės veiklos sutarties pagrindu);
    4. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
    5. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
    6. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
    7. tiekėjo siūlomų specialistų sąrašas, užpildytas pagal Specialiųjų sąlygų 8 priedą ir kiekvieno siūlomo specialisto pasirašytas Specialisto pažymas, pagal Specialiųjų sąlygų 8 priede nustatytą formą;

6.1.8. užpildytas Nacionalinio saugumo reikalavimų atitikties deklaraciją, Tiekėjo deklaraciją dėl atitikties Reglamento nuostatoms ir VPĮ 45 str. 21 d. reikalavimų atitikties deklaraciją, kurios pateiktos Specialiųjų sąlygų 9–11 prieduose;

6.2. Visas pasiūlymas privalo būti pasirašytas kvalifikuotu elektroniniu parašu, atitinkančiu VPĮ 22 straipsnio 11 dalies 2 ir 3 punktuose nustatytus reikalavimus. Kvalifikuotu elektroniniu parašu tiekėjo vadovas ar jo įgaliotas asmuo turi patvirtinti visą pasiūlymą, atskirai kiekvienos dokumentų kopijos pasirašyti kvalifikuotu elektroniniu parašu nereikia (jei pirkimo sąlygose nenumatyta kitaip). Gali būti pateikiami:

* + 1. kvalifikuotu elektroniniu parašu pasirašyti elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo nesutampa su elektroniniu parašu atitinkamą dokumentą pasirašančiu asmeniu);
    2. elektroninėmis priemonėmis suformuoti dokumentai (kai tiekėją atstovaujantis ir visą pasiūlymą pasirašantis asmuo sutampa su atitinkamą dokumentą turinčiu teisę pasirašyti asmeniu);
    3. skaitmeninės dokumentų kopijos (fiziniu asmens, nesutampančio, su pasiūlymą pasirašančiu asmeniu, parašu tvirtinami dokumentai turi būti pateikiami pasirašyti ir nuskenuoti).
  1. Pasiūlymas turi būti parengtas, lietuvių. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą. Komisija turi teisę nereikalauti juridinio asmens/specialistų kvalifikaciją pagrindžiančių sertifikatų vertimo į lietuvių kalbą, jeigu pasiūlyme nurodyta informacija užsienio kalba Komisijai yra suprantama.
  2. Pasiūlyme kaina nurodoma eurais. Jeigu pasiūlymuose kainos nurodytos užsienio valiuta, jos turės būti perskaičiuojamos į eurus pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.
  3. Bendra pasiūlymo kaina (sąnaudos) be/su PVM turi būti nurodoma dviejų skaičių po kablelio tikslumu.
  4. Tiekėjų pasiūlymuose nurodytos kainos bus vertinamos ir lyginamos su visais mokesčiais, išskyrus PVM, jeigu yra Bendrųjų sąlygų 13.4 punkte nurodytos sąlygos (*tais atvejais, kai tiekėjų statusas pagal mokesčių mokėjimą reglamentuojančius teisės aktus yra nevienodas),* pasiūlymų kainos bus vertinamos ir lyginamos su visais mokesčiais, įskaitant PVM.

# **PASIŪLYMO GALIOJIMO UŽTIKRINIMAS**

7.1. Pasiūlymo galiojimo terminas nurodomas Specialiųjų sąlygų 1 priede „Terminai“. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.

7.2. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį ir nesumoka Bendrųjų sąlygų 21.6 punkte nustatytos baudos, atlyginimo.

# **ELEKTRONINIS AUKCIONAS**

8.1. Perkančioji organizacija Pirkime netaikys elektroninio aukciono.

# **PASIŪLYMŲ VERTINIMAS**

9.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama Specialiųjų sąlygų 6 priede „Pasiūlymo forma“. Ekonomiškai naudingiausiu pasiūlymu laikomas mažiausios kainos pasiūlymas

* 1. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
  2. Perkančioji organizacija atmes tiekėjo pasiūlymą, jeigu kartu su pasiūlymu nebus pateiktas reikalaujama dokumentas, numatytas Specialiųjų sąlygų 6 priede „Pasiūlymo forma“.

# **SUTARTIES SUDARYMAS**

* 1. Ši Pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis Pirkimo sąlygose nustatyta tvarka, bus pripažintas laimėjęs, o jei Pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos Specialiųjų sąlygų 12 priede „Sutarties projektas“.

\_\_\_\_\_\_\_\_\_\_

1. <https://e-seimas.lrs.lt/portal/legalAct/lt/TAP/663eeed07fd711edbdcebd68a7a0df7e> [↑](#footnote-ref-2)