Specialiųjų sąlygų 4 priedas

„Tiekėjo kvalifikacijos ir kiti reikalavimai“

**TIEKĖJO KVALIFIKACIJOS REIKALAVIMAI**

1. Tiekėjo kvalifikacija turi atitikti šiame priede nustatytus reikalavimus. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti 1 lentelėje nustatytus reikalavimus ir pateikti nurodytus dokumentus.
3. Jeigu tiekėjas teikia lygiaverčius dokumentus, tai teikiamų dokumentų lygiavertiškumą turi įrodyti pats tiekėjas.
4. Tiekėjui nustatomi kvalifikacijos reikalavimai:

**1 lentelė.** Tiekėjo kvalifikacijos reikalavimai ir juos įrodantys dokumentai

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| **Techninio ir profesinio pajėgumo reikalavimai** | | |
| 1. | Tiekėjas per paskutinius 3 (trejus) metus iki pasiūlymo pateikimo termino pabaigos privalo būti tinkamai įvykdęs arba dabar vykdo ne mažiau kaip 1 (vieną) informacinių sistemų priežiūros ar vystymo paslaugų sutartį ar jos dalį ir tokios sutarties (ar jos dalies) vertė turi būti ne mažesnė nei 81 000,00 (aštuoniasdešimt vienas tūkstantis) EUR (arba ekvivalentu kita valiuta) be PVM (neįskaitant subrangovų ar partnerių suteiktų paslaugų).  *Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus tiekėjo, dalyvaujančio viešajame pirkime, suteiktos paslaugos, jų apimtis, vertė, o ne visas vykdytos sutarties objektas.*  *(jeigu teikiama informacija apie sutartį, kuri dar yra vykdoma, laikoma, kad reikalaujama patirtis atitinka keliamą reikalavimą, jei pagal vykdomą sutartį suteiktų paslaugų vertė yra ne mažesnė kaip nurodyta šiame punkte)* | Teikiamas per pastaruosius 3 (trejus) metus suteiktų informacinių sistemų priežiūros ar vystymo paslaugų sutarčių\* sąrašas, užpildant Specialiųjų sąlygų 7 priedo „*Tiekėjo įvykdytų sutarčių sąrašas ir kiti duomenys*“ formą, kurioje turi nurodyti:  a) užsakovą *(įmonės / įstaigos / organizacijos pavadinimą, adresą, telefoną, kontaktinį asmenį);*  b) sutarties vertę;  c) sutarties aprašymą *(sutarties (jos dalies) objekto pavadinimą ir aprašymą);*  d) sutarties (jos dalies) datą (metai ir mėnuo);  e) informaciją ar paslaugos buvo suteiktos pagal pirkimo sutarties vykdymą reglamentuojančių teisės aktų bei sutarties reikalavimus.  Perkančiajai organizacijai kilus įtarimų dėl pateiktos informacijos apie tiekėjo įvykdytą (-as) sutartį (-is), jos prašymu tiekėjas papildomai privalės pateikti Užsakovo pažymą ar priėmimo–perdavimo aktą ar kitą dokumentą, patvirtinantį sutarties buvimą ir paslaugų suteikimą; taip pat papildomai privalės pateikti ir sutarties, kurios pagrindu buvo suteiktos per pastaruosius 3 (trejus) metus suteiktų pagrindinių paslaugų sąraše nurodytos paslaugos, kopiją arba sutarties nuorodą į Centrinį viešųjų pirkimų portalą <https://cvpp.eviesiejipirkimai.lt/>, jeigu sutartis paviešinta. Jei sutarties kopija negali būti pateikta dėl informacijos, kuri yra tiekėjo komercinė (gamybinė) paslaptis, gali būti pateikiamas sutarties išrašas, kuriame privalo būti ši informacija: sutarties sudarymo data, sutarties numeris (jeigu yra), sutarties šalys, sutarties objektas ir sutarties vertė. Jei tiekėjas teikia informaciją apie šiuo metu vykdomą sutartį, laikoma, kad jo patirtis atitinka reikalavimą, jeigu tiekėjas pateikia užsakovo pasirašytus perdavimo–priėmimo aktą (-us), įrodančius tinkamą sutarties, kurios objektas susijęs su šio pirkimo objektu, atlikimą. Perkančioji organizacija, siekdama patikslinti pateiktą informaciją, pasilieka teisę be išankstinio įspėjimo susisiekti su nurodytu užsakovu. Jeigu tiekėjas šiam reikalavimui patvirtinti teikia informaciją apie sutartį įvykdytą / vykdomą su VLK, tuomet nurodoma sutarties sudarymo data ir numeris (VLK pati patikrina sutarties ir jos vykdymo informaciją).  *(tiekėjas pildo Specialiųjų sąlygų 7 priedo „Tiekėjo įvykdytų sutarčių sąrašas ir kiti duomenys“1 lentelės formą)* |
| ***Pastaba*:**  **\***Paslaugos gali būti pradėtos teikti anksčiau, nei prieš 3 metus, tačiau paslaugų suteikimo terminas (pasirašytas paslaugų priėmimo-perdavimo aktas) turi patekti 3 metų laikotarpį, skaičiuojant nuo paskutinės pasiūlymų pateikimo termino dienos | | |
| **Tiekėjo, ar jo vadovaujamo personalo išsilavinimas ir profesinė kvalifikacija** | | |
| 2. | Tiekėjas pirkimo sutarties vykdymui privalo turėti ar gali pasitelkti ekspertus (specialistus), kurie mokėtų lietuvių kalbą *(tuo atveju, jei ekspertas (specialistas) nemoka lietuvių kalbos, reikalavimas gali būti tenkinamas: numatant vertimo žodžiu ir raštu paslaugas, išlaidos vertimo paslaugom turės būti įskaičiuotos į bendrą pasiūlymo kainą)* ir atitiktų žemiau nurodytus reikalavimus.  Vienas ekspertas gali vykdyti daugiau nei vienos srities eksperto (specialisto) funkcijas, jei jo kvalifikacija atitinka ir kitos pozicijos ekspertui (specialistui) keliamus reikalavimus. | Su pasiūlymu teikiamas tiekėjo siūlomų ekspertų (specialistų) sąrašas, nurodomas užpildant Specialiųjų sąlygų 8 priedo „Tiekėjo siūlomų specialistų sąrašas“ lenteles, kur turi būti nurodyti siūlomų ekspertų (specialistų) vardai, pavardės ir jiems priskiriama (-os) pozicija (-jos) ir kt.  Kiekvienas ekspertas pateikia minėtame Specialiųjų sąlygų 8 priede „Tiekėjo siūlomų specialistų sąrašas“ nustatytos formos užpildytą (-as) ir pasirašytą (-as) Specialisto pažymą (-as).  Tuo atveju, jei specialistas nėra paslaugų teikėjo darbuotojas, pateikiamas specialisto sutikimas, ketinimų protokolas, sutartis ar kitas dokumentas, sudarytas iki pasiūlymų pateikimo termino pabaigos, įrodantis, kad specialisto ištekliai tiekėjui bus prieinami ir / ar tiekėjas įdarbins specialistą.  Perkančioji organizacija, siekdama patikslinti profesinės veiklos aprašyme pateiktą informaciją, turi teisę (jei mano, kad tai yra reikalinga) be išankstinio įspėjimo susisiekti su minėtame aprašyme nurodytu užsakovu.  Ekspertų (specialistų) kvalifikaciją įrodančių diplomų, sertifikatų ir kitų kvalifikaciją ir patirtį pagrindžiančių oficialių dokumentų kopijas, patvirtintas teisės aktų nustatyta tvarka. Mokymų kursų išklausymo pažymėjimai nevertinami. Pateikiamo „lygiaverčio“ dokumento lygiavertiškumą įrodyti turi tiekėjas (pateikiama skenuota dokumento kopija elektroninėmis priemonėmis).  *(tiekėjas pildo Specialiųjų sąlygų 8 priedo 1 ir 2 lenteles ir pateikia minėtame priede nurodytos formos užpildytas ir pasirašytas Specialisto pažymas)* |
| 2.1. | **Ekspertas Nr. 1 – projekto vadovas** turi turėti: | |
| 2.1.1. | tarptautiniu mąstu pripažįstamą projektų vadovo kvalifikaciją | Teikia kvalifikaciją įrodantį galiojantį sertifikatą / dokumentą |
| 2.1.2. | ne trumpesnę nei 1 (vienerių) metų per pastaruosius 3 (trejus) metus vadovavimo informacinių technologijų projektams darbo patirtį; | Su pasiūlymu teikiama siūlomo eksperto užpildyta ir pasirašyta „Specialisto pažyma“, parengta pagal Specialiųjų sąlygų 8 priede pateiktą formą |
| 2.2. **Ekspertas Nr. 2** – **programuotojas (bent vienas specialistas)** turi turėti: | | |
| 2.2.1. | tarptautiniu mastu pripažįstamą programuotojo kvalifikaciją | Teikia kvalifikaciją įrodantį galiojantį sertifikatą / dokumentą |
| 2.2.2. | ne trumpesnę nei 3 (trejų) metų per pastaruosius 5 (penkerius) programuotojo darbo patirtį (skaičiuojant darbo patirtį nesumuojama vienu metu vykdytų projektų trukmė); | Su pasiūlymu teikiama siūlomo eksperto užpildyta ir pasirašyta „Specialisto pažyma“, parengta pagal Specialiųjų sąlygų 8 priede pateiktą formą |

**Pastabos:**

*- Nesumuojamos vienu metu vykdytų projektų / sutarčių trukmės. Darbo patirtis skaičiuojama sumuojant projektų/sutarčių trukmes mėnesiais iki atitinkamo metų skaičiaus – nepilno mėnesio patirtis užskaitoma kaip pilno mėnesio patirtis.*

**-** *Perkančiajai organizacijai kilus įtarimų dėl turimos pateiktos patirties turi teisę reikalauti reikiamą patirtį įrodyti užsakovų pažymomis, ar kitas dokumentas (-ai) pagal, kurį būtų galima aiškiai įsitikinti specialisto atitikimo keliamiems reikalavimams.*

*- jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;*

*- tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;*

*- subtiekėjai – jei tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti keliamus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.*

1. **REIKALAVIMAI DĖL ATITIKTIES NACIONALINIO SAUGUMO INTERESAMS**

|  |  |  |
| --- | --- | --- |
| **Reikalavimas** | **Atitiktį pagrindžiantys dokumentai** | **Subjektas, kuris turi atitikti reikalavimą** |
| Perkančioji organizacija laiko, kad tiekėjas turi interesų, galinčių kelti grėsmę nacionaliniam saugumui, ir draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais yra remiamasi, kurie patys ar juos kontroliuojantys\*\* asmenys:  - turi pilietybę ar yra registruoti  -ir (ar) vykdo veiklą nurodytose valstybėse ar teritorijose  -arba yra ūkio subjektų grupės, kurios bet kuris narys vykdo veiklą, narys -arba dalyvauja tokių ūkio subjektų grupių ir (ar) dalyvauja tokių ūkio subjektų grupių ir (ar) ūkio subjektų veikloje (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose1 .  \*\*Sąvoka „kontroliuojantys asmenys“ aiškinama vadovaujantis Lietuvos Respublikos viešųjų pirkimų įstatymo nuostatomis:  Kontroliuojantis asmuo – individualios įmonės savininkas arba juridinis ar fizinis asmuo, kuris kitame juridiniame asmenyje:  1) tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba  2) kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime. Susijusiu asmeniu laikomi:  a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje 2013/34/ES nustatytus reikalavimus;  b) fizinių asmenų atveju – sutuoktiniai, tėvai ir jų vaikai (įvaikiai). | **Pateikiama:**  1. Viešųjų pirkimų tarnybos nustatytos formos Nacionalinio saugumo reikalavimų atitikties deklaracija (Specialių sąlygų 8 priedas);  2. Tiekėjo deklaracija dėl Tarybos Reglamente (ES) 2022/576 nustatytų sąlygų nebuvimo (Specialių sąlygų 9 priedas);  3. VPĮ 45 str. 21 d. reikalavimų atitikties deklaracija (Specialių sąlygų 10 priedas);  4. Perkančioji organizacija iš galimo pirkimo laimėtojo papildomai reikalaus pateikti **vieną ar kelis** dokumentus:  4.1. tiekėjo (juridinio asmens) vadovo patvirtinta juridinio asmens steigimo dokumentų kopija;  4.2. Juridinių asmenų registro (JAR) išplėstinis išrašas su istorija;  4.3. Juridinių asmenų dalyvių informacinės sistemos (JADIS) išrašas,  4.4. JADIS naudos gavėjų posistemio (JANGIS) išrašas;  4.5. įmonės/įmonių grupės organizacinė struktūra (kai yra daugiau nei viena tiekėją, subtiekėją ar kitą ūkio subjektą kontroliuojančių asmenų (iki galutinio kontrolės turėtojo) grandis);  4.6. asmens tapatybę patvirtinantis dokumentas (tapatybės kortelė ar pasas);  4.7 leidimą verstis atitinkama ūkine veikla patvirtinantis dokumentas (pavyzdžiui, verslo liudijimas, individualios veiklos pažymėjimas ir pan.);  4.8. pažyma apie deklaruotą gyvenamąją vietą;  4.9. atitinkami valstybės narės ar trečiosios šalies dokumentai.  5. Subtiekėjas, kitas ūkio subjektas, kurio pajėgumais tiekėjas remiasi, pateikia 4 p. nurodytus dokumentus.  6. Tiekėją, subtiekėją, kitą ūkio subjektą, kurio pajėgumais tiekėjas remiasi, kontroliuojantys asmenys pateikia 4 p. nurodytus dokumentus.  Jei tiekėjas negali pateikti nurodytų dokumentų, jis turi nurodyti pagrįstas priežastis bei pateikti kitus dokumentus, įrodančius atitikimą. Neatsižvelgiant į tai perkančioji organizacija turi teisę pareikalauti pateikti vieną ar kelis VPĮ 51 str. 12 d. nurodytus ar kitus perkančiajai organizacijai priimtinus dokumentus.  Perkančioji organizacija gali neprašyti VPĮ 51 str. 12 d. nurodytų dokumentų, jeigu iš VPĮ 50 str. 7 d. nurodytų ir kitų šaltinių gali nustatyti atitiktį keliamiems reikalavimams.  Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos **ne anksčiau kaip likus 3 mėnesiams** iki tos dienos, kurią pirkimo vykdytojo prašymu tiekėjas turi pateikti dokumentus.  Dokumentai gali būti teikiami lietuvių kalba | Tiekėjas, kiekvienas tiekėjų grupės narys, kiekvienas subtiekėjas ir kitas ūkio subjektas, kurio pajėgumais remiasi tiekėjas bei juos kontroliuojantys asmenys. |

**PASTABA**. *Jeigu tiekėjas, jo subtiekėjas, ūkio subjektai, kurių pajėgumais remiamasi, prekių gamintojas ar paslaugų teikėjas ar juos kontroliuojantys asmenys yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams VPĮ 37 str. 9 d. ir 47 str. 9 d. nuostatos netaikomas*

1 **Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąrašas**:

1. Rusijos Federacija.

2. Baltarusijos Respublika.

3. Kinijos Liaudies Respublika, netaikoma Atskirajai Taivano, Penghu, Kinmeno ir Madzu muitų teritorijai.

4. Rusijos Federacijos aneksuotas Krymas.

5. Moldovos Respublikos Vyriausybės nekontroliuojama Padniestrės teritorija.

6. Sakartvelo Vyriausybės nekontroliuojamos Abchazijos ir Pietų Osetijos teritorijos.

\_\_\_\_\_\_\_\_\_\_\_\_\_\_\_\_\_\_\_\_\_\_